Doložka vybraných vplyvov

A.1. Názov materiálu:

Návrh zákona, ktorým sa mení a dopĺňa zákon Národnej rady Slovenskej republiky 
č. 18/1996 Z. z. o cenách v znení neskorších predpisov

Termín začatia a ukončenia PPK:   -

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?	x			
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Bezpredmetné.

A.4. Alternatívne riešenia
Bezpredmetné.

A.5. Stanovisko gestorov
Bezpredmetné.

Vplyvy na podnikateľské prostredie

Vplyvy na podnikateľské prostredie	
3.1. Ktoré podnikateľské subjekty budú predkladaným návrhom ovplyvnené a aký je ich počet?	Predkladaným návrhom zákona budú ovplyvnení podnikatelia, ktorí nepredávajú tovar, na ktorý sa vzťahuje regulácia cien a ktorí súčasne spĺňajú dve z nasledujúcich troch podmienok, a to celková suma ich majetku nepresahuje 350 000 eur, obrat nepresahuje 700 000 eur a ide o podnikateľov s počtom zamestnancov nižším ako 10. Podľa posledných známych informácií účtuje v Slovenskej republike v sústave podvojného účtovníctva alebo jednoduchého účtovníctva v súčasnosti celkovo 327 478 podnikateľských subjektov. Z tohto počtu uvedené tri podmienky splnilo celkovo 292 207 podnikateľov a ich percentuálny podiel vo vzťahu k celkovému počtu podnikateľov v Slovenskej republike predstavuje 
89,2295 %. 	
3.2. Aký je predpokladaný charakter a rozsah nákladov a prínosov?	Charakter a rozsah nákladov a prínosov nemožno určiť, resp. presne vyčísliť nakoľko závisia od konkrétnej aktivity podnikateľských subjektov. 	
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?	Predpokladá sa zníženie administratívneho zaťaženia podnikateľských subjektov. Vzhľadom na nerovnomerné podnikateľské prostredie a súčasný vývoj trhu nie je možné vyčísliť výšku predpokladaných  nákladov, resp. úspor, ktoré podnikateľské subjekty vynaložia (usporia) v súvislosti s implementáciou predloženého návrhu. 	
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)	Navrhovaná zmena neovplyvní fungovanie podnikateľských subjektov na slovenskom trhu.	
3.5. Aké sú predpokladané spoločensko – ekonomické dôsledky pripravovaných regulácií?	V dôsledku zníženej administratívnej záťaže sa predpokladá skvalitnenie poskytovaných služieb, resp. služieb súvisiacich s predajom tovaru.